കറ്റാര്വാഴ ജെല്ലിന്റെ ആരോഗ്യ ഗുണങ്ങള് മുഖത്തെ നിറം വര്ധിപ്പിക്കാന് ഏറെ സഹായകരമായ ഒന്നാണ് കറ്റാര്വാഴ ജെല്. കറ്റാര്വാഴയില് അടങ്ങിയിരിക്കുന്ന ആന്റി ഓക്സിഡന്റുകളും വിറ്റാമിനുകളുമെല്ലാം നിറം വര്ധിക്കാന് സഹായിക്കുന്നതാണ്. കറ്റാര്വാഴ ജെല് കണ്ണിനടിയിലെ കറുപ്പ് അകറ്റാനും ഉപയോഗിക്കുന്നത് ഉത്തമമാണ്. കണ്ണിനടിയില് കറുപ്പ് ഉണ്ടാകുന്നതിന് കണ്ണിനു താഴെയുള്ള രക്തയോട്ടം കുറയുന്നതും ഉറക്കക്കുറവുമെല്ലാമാണ് കാരണം. വേനല്ക്കാലത്ത് വെയില് മൂലം ഉണ്ടാകുന്ന ചെറിയ പൊള്ളലുകള്ക്കും കറ്റാര്വാഴയുടെ ജെല് പുരട്ടാവുന്നതാണ്. ഇത് ചര്മ്മം വരണ്ട് പോകാതിരിക്കാനും സഹായിക്കും. അല്പ്പം കറ്റാര്വാഴ ജെല്ലും നാരങ്ങാ നീരും മുഖക്കുരു വരണ്ട ചര്മ്മം എന്നിവ അകറ്റാന് ചേര്ത്ത് മുഖത്തിടുക. ആഴ്ചയില് രണ്ടോ മൂന്നോ തവണ ഇത് പുരട്ടാവുന്നതാണ്. കറ്റാര്വാഴ ജെല് മുഖത്ത് നിന്ന് മേക്ക് അപ്പ് തുടച്ച് മാറ്റാനും സഹായിക്കും. ജെല് ഇട്ട ശേഷം പഞ്ഞി കൊണ്ട് മുഖം തുടക്കുക. ഇത് മുഖം വൃത്തിയാകാന് സഹായിക്കും.